Verkeerspolisie gryp in oor padveiligheid in GautengFoto verskaf deur Gautengse verkeerspolisie Die Gautengse verkeerspolisie het motoriste versoek om ag te slaan op padveiligheid tydens die Oktober Vervoermaand en daarna. Die Vervoermaand word gevier onder die tema “Saam vorm ons die toekoms van vervoer”. Die Gautengse verkeerspolisie het verskeie operasie in die provinsie uitgevoer om padveiligheid te verbeter en seker te maak padgebruikers voldoen aan die reëls en regulasies, het Sello Maremane, woordvoerder van die Gautengse verkeerspolisie, in ŉ verklaring gesê. Dit sluit verkeersmonitering, voertuig-inspeksies, verkeersboete-oortredings en misdaadvoorkoming tydens padblokkades in. Die volgende statistieke is tussen 1 Oktober en 28 Oktober 2020 aangeteken: Maremane het gesê twee verdagtes is Woensdagoggend in hegtenis geneem op aanklag van bedrog tydens die Gautengse verkeerspolisie se operasie op die N1-suid. Een persoon is in hegtenis geneem ná daar bevind is hulle ry met ŉ motor rond met ŉ vervalste lisensieskyf. Die tweede persoon is in hegtenis geneem toe hy verskeie dokumente, insluitend identiteitsdokumente en paspoorte, in sy besit gehad het. Hy het ook sonder ŉ rybewys bestuur. Maremane het gesê owerhede het opgemerk dat padongelukke, veral oor naweke, voortduur weens ŉ absolute minagting vir padreëls.